VENDIM

Nr. 8762, datë 4.3.2024
 

Gjykata e Shkallës së Parë e Juridiksionit të Përgjithshëm Tiranë, e përbërë nga:

Antonela Prendi, gjyqtare,
asistuar nga sekretare gjyqësore Aurora Cahani, sot, më datë 4.3.2024, mori në shqyrtim në seancë gjyqësore publike çështjen civile me nr. 8762 akti, që i përket:
KËRKUES: Shoqëria “Besa Agro Invest” sh.p.k., regjistruar më datë 26.5.2014, me qendër në Fushë-Krujë, Arrameras, nr. pasurie 328/75, vol. 14, f. 209, ZK 1042, NIPT L41726002A, përfaqësuar nga administratori Estref Cekrezi dhe avokati Taulant Naco.

OBJEKTI: Kërkesë për fillimin e procedurës së falimentimit të shoqërisë tregtare “Besa Agro Invest” sh.p.k., me kërkesë të debitorit. Caktimin e administratorit të falimentimit. Vendosjen e masës së sigurimit mbi të gjitha pasuritë e luajtshme, të paluajtshme, si dhe të drejtat e debitorit.

BAZA LIGJORE: Nenet 7, 13, 14, 15, 17 të ligjit nr. 110/2016, datë 27.10.2016, “Për falimentimin”. Nenet 41, 42, 153, 334 të KPrC-së.

Gjykata, pasi administroi provat, deklaroi të mbyllur hetimin gjyqësor, dëgjoi konkluzionet përfundimtare të palës kërkuese, e cila kërkoi pranimin e kërkesës dhe si çmoi provat në tërësi, 

VENDOSI:

1. Pranimin e kërkesës.

2. Hapjen më datë 4.3.2024, ora 15:00, të procedurave të falimentimin për shoqërinë “Besa Agro Invest” sh.p.k., NIPT L41726002A, riregjistruar më datë 26.5.2014, me qendër të ushtrimit të aktivitetit në Durrës, Fushë-Krujë, Arrameras, Rruga e Celeve, Fushë-Krujë, Arrameras, me ortak Fondacionin “Albanian Besa Capital”, me administrator z. Estref Cekrezi, dhe objekt veprimtarie: “Kultivimi i kulturave të ndryshme bujqësore dhe tregtimin e tyre me shumicë dhe me pakicë. Kultivimi i ullirit, vreshtave dhe pemëve frutore, me qëllim tregtimin e produkteve dhe nënprodukteve të tyre me shumicë dhe me pakicë. Prodhimin e farërave dhe të fidanëve dhe tregtimin e tyre. Ngritjen e industrisë përpunuese të prodhimeve bujqësore dhe blegtorale. Ngritjen dhe zhvillimin e agroturizmit. Eksperimentimin e teknologjive të reja në kultivimin e kulturave të ndryshme bujqësore. Import-eksport dhe tregti me shumicë dhe me pakicë të të gjitha prodhimeve bujqësore blegtorale të përpunuara (industrializuara), e të freskëta të gjalla, blerjes së farave, fidanëve, medikamenteve të ndryshme për mbrojtjen nga sëmundjet dhe dëmtuesit. Import-eksport dhe tregti me shumicë dhe me pakicë të makinerive për prodhim bujqësor dhe blegtoral, traktorë, mjete transporti, si dhe linja dhe makineri të përpunimit të produkteve agroushqimore etj. Nxitjen dhe organizimin e të gjitha aktiviteteve që kanë të bëjnë me prodhimin dhe tregtimin e prodhimeve të fermerëve. Konsulencë në fushën e ekonomisë, bujqësisë, blegtorisë dhe ushqimit, duke përfshirë planet e menaxhimit të cilësisë, mjedisit, turizmit dhe agroturizmit.

3. Caktimin si administratore e falimentimit të znj. Shpresë Breçani, atësia Dem, amësia Hajrie, datëlindja 20.3.1964, lindur në Tropojë, banuese në Tiranë, adresa rruga “Panorama” pallati Sara-El, me nr. licence 09 dhe ID G45320378H.

3. Të gjithë kreditorët e shoqërisë “Besa Agro Invest” sh.p.k. duhet të paraqesin pretendimet e tyre pranë administratores së falimentimit znj. Shpresa Breçani, brenda 45 ditëve nga publikimi i vendimit në Qendrën Kombëtare të Biznesit.

4. Të gjithë kreditorët e shoqërisë “Besa Agro Invest” sh.p.k. duhet të njoftojnë administratoren e falimentimit Shpresa Breçani për pretendimet dhe të drejtat e tyre të siguruara mbi pasurinë e debitorit.

5. Personat që kanë detyrime ndaj debitorit shoqëria “Besa Agro Invest” sh.p.k. duhet t’i paguajnë dhe shlyejnë ato pranë administratores së falimentimit Shpresa Breçani.

6. Mbledhja e kreditorëve të shoqërisë “Besa Agro Invest” sh.p.k. për raportim të mbahet brenda 60 ditëve nga shpallja e këtij vendimi.

7. Mbledhja e kreditorëve të shoqërisë “Besa Agro Invest” sh.p.k. të mbahet brenda 60 ditëve nga përfundimi i afatit të depozitimit të pretendimeve të tyre.

8. Urdhërohet publikimi i shkurtimit të këtij vendimi në faqen zyrtare të Gjykatës së Shkallës së Parë të Juridiksionit të Përgjithshëm Tiranë, në Qendrën Kombëtare të Biznesit dhe në Fletoren Zyrtare.

9. Një kopje e këtij vendimi t’i komunikohet administratores së falimentimit Shpresa Breçani.

10. Një kopje e këtij vendimi për hapjen e procedurave të falimentimit të shoqërisë “Besa Agro Invest” sh.p.k. t’i komunikohet Agjencisë Shtetërore të Kadastrës, me qëllim njoftimin të gjitha drejtorive rajonale të Agjencisë Shtetërore të Kadastrës.

11. Një kopje e këtij vendimi për hapjen e procedurave të falimentimit të shoqërisë “Besa Agro Invest” sh.p.k. t’u komunikohet të gjithë bankave të nivelit të dytë në RSH.

12. Nje kopje e këtij vendimi për hapjen e procedurave të falimentimit të shoqërisë “Besa Agro Invest” sh.p.k. t’i komunikohet Drejtorisë së Përgjithshme të Tatimeve.

13. Një kopje e këtij vendimi për hapjen e procedurave të falimentimit të shoqërisë “Besa Agro Invest” sh.p.k. t’i komunikohet Drejtorisë së Përgjithshme të Doganave.

14. Një kopje e këtij vendimi për hapjen e procedurave të falimentimit të shoqërisë “Besa Agro Invest” sh.p.k. t’i komunikohet Autoritetit Rrugor Kombëtar.

15. Një kopje e këtij vendimi për hapjen e procedurave të falimentimit të shoqërisë “Besa Agro Invest” sh.p.k. t’i komunikohet Agjencisë së Mbikëqyrjes së Falimentimit pranë Ministrisë së Drejtësisë.

16. Një kopje e këtij vendimi për hapjen e procedurave të falimentimit të shoqërisë “Besa Agro Invest” sh.p.k. t’i komunikohet Dhomës Kombëtare të Noterëve.

17. Shpenzimet gjyqësore i ngarkohen kërkuesit.

18. Kundër këtij vendimi lejohet ankim në Gjykatën e Apelit të Juridiksionit të Përgjithshëm Tiranë, brenda 15 ditëve nga e nesërmja e njoftimit të vendimit.

U shpall në Tiranë, më datë 4.3.2024
GJYQTARE

Antonela Prendi
Shënim. Vendimi mori formë të prerë, pasi nuk u ankimua më datë 30.5.2024.
Tiranë, më datë 3.6.2024.
